**Søknad om ekstra ressurser for å styrke språkutviklingen for flerspråklige barn i barnehagen. Generell informasjon og søknadskjema for barnehageåret 2023/24**

I Kristiansand kommune organiseres støtte til flerspråklige barn gjennom Styrketjenesten for språk og mangfold.

Styrketjenesten for språk og mangfold forvalter midler som kommer som tilskudd fra Utdanningsdirektoratet (Udir), og får også kommunale midler. De kommunale midlene brukes til å dekke veilederstillingene vi har.

Midlene fra Udir er et tilskudd som skal bidra til at kommunene kan utforme tiltak for å styrke den norskspråklige utviklingen for flerspråklige barn i barnehage

Flerspråklige barn defineres her som barn med et annet morsmål enn norsk, med unntak av barn som har svensk, dansk eller engelsk som morsmål.

Tilskudd kan også gis til døve og sterkt hørselshemmede barn, når barnehagen har ansatt en flerspråklig fagarbeider/assistent som behersker tegnspråk (Udir.no)

**Informasjon om tjenestene Styrketjenesten tilbyr følger på de neste sidene sammen med søknadskjema. Send kun selve søknadsskjemaene og kun de delene som er aktuelle**

**1. Oppstartsressurser på morsmål (fagarbeider eller assistent)**

Styrketjenesten for språk og mangfold har ansvaret for å forvalte midler til flerspråklig støtte i forbindelse med oppstart i barnehage for barn og familier som behersker lite eller ingenting norsk. Ressursene til dette varierer fra år til år utfra blant annet tilskudd fra staten. Det tildeles vanligvis 60 timer pr språk. Alle språk kan søkes på, da vi lyser ut utfra søknadene vi får inn

**Arbeidsoppgaver for flerspråklig fagarbeider/assistent i oppstartsressurs**

* Støtte flerspråklige barn til å forstå og gjøre seg forstått og bidra til å skape gode relasjoner til de andre barna i gruppa.
* Snakke morsmålet.
* Støtte foreldrene i å etablere og opprettholde kontakt med barnehagen, være en brobygger mellom hjem og barnehage

**Søknadsfrist for oppstartsressurser med oppstart i august/september er 30.04, men det kan søkes gjennom hele året i forbindelse med barn som starter i barnehagen til andre tider. Vi har stillingsutlysning på engasjement i forhold til behovene som er meldt inn pr 30.04.**

|  |
| --- |
| **Navn på barnehage:** |

**Vi ønsker å søke om flerspråklig assistanse i forbindelse med oppstart for følgende barn (kun fødselsdato)**

|  |  |  |
| --- | --- | --- |
| **Fødsels**  **dato** | **Språk det søkes om (vær nøye med å få dette riktig)** | **Har barnet gått i bhg. tidligere? Hvor lenge?** |
|  |  |  |
|  |  |  |
|  |  |  |
|  |  |  |
|  |  |  |

**Barnas foreldre/foresatte er orientert om søknaden \_\_\_\_ (sett kryss)**

Dato \_\_\_\_\_\_\_ Leders underskrift \_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Flerspråklig fagarbeider for inntil et år**

For barnehageåret 2023/24 har Styrketjenesten for språk og mangfold 3 fast ansatte flerspråklige fagarbeidere. De snakker somali, tigrinja og arabisk i tillegg til norsk.

Flerspråklig fagarbeider tildeles normalt for inntil et år om gangen til barnehager som har flere barn som trenger støtte på samme morsmål. Den flerspråklige fagarbeideren kommer da til barnehagen 1-2 dager pr uke.

Ved endringer i barnegruppa, eller ved bortfall av behov for støtte kan ressursen bli omprioritert i samarbeid mellom barnehagen og ledelsen ved Kongsgård barnehagesenter

**Søknadsfrist for flerspråklig fagarbeider på arabisk, tigrinja eller somali er 30.04**

**Flerspråklig fagarbeiders arbeidsoppgaver:**

* Bidra til at språklig mangfold blir en berikelse for hele barnegruppen, støtte flerspråklige barn i å bruke sitt morsmål (Rammeplanen s 24)
* Jobbe med å skape gode relasjoner på tvers av språk mellom barna i gruppene de jobber
* Snakke morsmålet og bidra til å skape forståelse og felleskap.
* Være en brobygger mellom hjem og barnehage. og legge til rette for gjensidig forståelse og respekt i foreldresamarbeidet
* Tett samarbeid med øvrige ansatte ved Kongsgård barnehagesenter for å videreutvikle det flerspråklige/flerkulturelle fagfeltet

|  |
| --- |
| **Navn på barnehage:** |

**Vi ønsker å søke om flerspråklig fagarbeider gjennom hele året (somali, tigrinja eller arabisk)**

Fra august har vi følgende flerspråklige barn som har behov for ekstra støtte på morsmålet for å komme inn i felleskapet (sett inn flere linjer om nødvendig)

|  |  |  |  |
| --- | --- | --- | --- |
| **Fødsels**  **dato** | **Språk det søkes om (vær nøye med å få dette riktig)** | **Har barnet gått i bhg. tidligere? Hvor lenge?** | **Annen informasjon** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Beskriv hvordan barnehagen ønsker å bruke den flerspråklige ressursen i forhold til fordeling på avdelinger og annet.

Barnehagen forplikter seg til å skrive en enkel arbeidsplan sammen med flerspråklig fagarbeider hvor mål og tiltak for arbeidet skrives inn. Planen skal være et arbeidsdokument, men det skal også sendes en kopi til fagleder ved Styrketjenesten

**Barnas foreldre/foresatte er orientert om søknaden \_\_\_\_\_ (sett kryss)**

Dato \_\_\_\_\_\_\_ Leders underskrift \_\_\_\_\_\_\_\_\_\_\_\_\_\_\_\_\_\_\_\_\_\_\_

**3.Veileder/støttepedagog i norsk:**

Vi har 4 fast ansatte veiledere/støttepedagoger i Styrketjenesten. Disse har lang erfaring som pedagogiske ledere, og har i tillegg videreutdanning innenfor flere relevante felt.

Som hovedregel tildeles veilederressurser for et barnehageår om gangen. For å få tildelt veilederressurs må barnehagen ha flere flerspråklige barn med behov for støtte for å komme inn i felleskapet. Det må også være forankret i barnehagens ledelse at barnehagen vil jobbe med å videreutvikle språkmiljøet sitt. Egenvurdering danner grunnlaget for den jobben veilederne skal gjøre og hvor de skal ha fokus.

Grunnlag for tildeling:

* Pedagoger (evt alle ansatte) har gjennomført egenvurdering med skjemaet i denne søknaden
* Leder har sammenfattet resultatene i søknaden.
* Leder beskriver kort hvor stor andel av barna i barnehagen som er flerspråklige OG har behov for ekstra støtte for å komme inn i felleskapet.
* Leder beskriver hvilke strukturer barnehagen har hvor det kan gjennomføres veiledning (for eksempel dager for avdelingsmøter eller andre møter hvor strukturert veiledning kan være aktuelt)

Ved endringer i barnegruppa, eller ved bortfall av behov for støtte kan ressursen bli omprioritert i samarbeid mellom barnehagen og ledelsen ved Kongsgård barnehagesenter

**Søknadsfrist for veileder er 30.04**

**Veileder/støttepedagog i norsk sine arbeidsoppgaver i barnehagen der de blir tildelt som ressurs:**

* «Bidra til at språklig mangfold blir en berikelse for hele barnegruppen, støtte flerspråklige barn i å bruke sitt morsmål og samtidig aktivt fremme og utvikle barnas norskspråklige kompetanse» (Rammeplanen s. 24)
* Observere og veilede barnehageansatte i forhold til arbeid med flerspråklige barn der hovedfokus er språkmiljø og språkstimulering.
* Tett samarbeid med barnehagens ledelse om observasjonsfokus og veiledningsoppfølging.
* Tett samarbeid med barnehagen om utarbeiding og gjennomføring av ulike tiltak i fht språkmiljø og språkstimulering på norsk for flerspråklige barn.
* Tett samarbeid med pedagoger og ledelse ved Kongsgård barnehagesenter for å videreutvikle det flerspråklige/flerkulturelle fagfeltet

|  |
| --- |
| Barnehage: |

**Vi ønsker å søke om veileder/støttepedagog i norsk.**

Grunnlag for å vurdere omfang og veileder forutsetter at alle tre punktene er besvart:

**1 EGENVURDERING AV SPRÅKMILJØ**

**Alle** ansatte gjennomfører egenvurderingen, svarene telles opp og skrives inn med antall svar i hver kolonne. For å få et eierskap til hva som skal jobbes med i barnehagen er det viktig at alle deltar.

|  |  |  |  |  |
| --- | --- | --- | --- | --- |
|  | **Grønn** | **Gul** | **Rød** | **Vet ikke** |
| 1 I vår barnehage anerkjenner og verdsetter vi barnas ulike språk og kommunikasjonsuttrykk |  |  |  |  |
| 2 I vår barnehage stimulerer vi flerspråklige barns verbale og nonverbale kommunikasjon og legger til rette for at flerspråklige barn involveres i samspill og samtaler |  |  |  |  |
| 3 Personalet i vår barnehage bidrar til at språklig mangfold blir en berikelse for hele barnegruppen |  |  |  |  |
| 4 Personalet i vår barnehage bidrar med å støtte flerspråklige barn i å bruke sitt morsmål |  |  |  |  |
| 5 I vår barnehage møter barna ulike språk, språkformer og dialekter gjennom rim, regler, sanger, litteratur og tekster. |  |  |  |  |
| 6 Vi inviterer flerspråklige barn til utforskning av både muntlig språk og skriftspråk |  |  |  |  |
| 7 Personalet i vår barnehage bidrar til at de flerspråklige barna uttrykker følelser, tanker, meninger og erfaringer på ulike måter |  |  |  |  |
| 8 Personalet i vår barnehage bidrar til at de flerspråklige barna bruker språk til å skape relasjoner, delta i lek og som redskap til å løse konflikter |  |  |  |  |
| 9 I vår barnehage bidrar vi til at barna får møte et kulturelt mangfold av eventyr, fortellinger, rytme, lyder og ord |  |  |  |  |
| 10 Vi bidrar til at flerspråklige barn videreutvikler begrepsforståelse og bruker et variert ordforråd i lek og samtale |  |  |  |  |
| 11 I vår barnehage bidrar vi til at flerspråklige barn får oppleve spenning og glede ved høytlesning, fortelling, sang og samtale |  |  |  |  |
| 12. Vi inviterer flerspråklige barn til ulike typer samtaler der barna får anledning til å fortelle, undre seg, reflektere og stille spørsmål |  |  |  |  |

**2 Gi en kort beskrivelse av struktur for veiledning** (for eksempel hyppighet og dager for avdelingsmøter eller andre møter hvor strukturert veiledning kan være aktuelt):

**3 Gi en kort beskrivelse av hvor stor andel av den flerspråklige barnegruppa som har behov for ekstra støtte for å komme inn i felleskapet**

Dato: \_\_\_\_\_\_\_\_\_\_ Leders underskrift \_\_\_\_\_\_\_\_\_\_\_\_\_\_\_\_\_\_\_\_

**Annen viktig informasjon:**

I tillegg til tjenestene over tilbys det også observasjon og veiledning i enkeltsituasjoner. Av og til kan det være behov for bare noen å reflektere sammen med, eller spørre om ting som gjelder flerspråklige/flerkulturelle barn og familier eller barnehagens språkmiljø.

Vi tar gjerne imot henvendelser i forhold til veiledning på telefon eller i sammenheng med observasjon. Dette trenger ikke søkes om, men kan avtales direkte

Våre flerspråklige ansatte kan også bidra som kulturelle brobyggere inn i saker der kommunikasjon med foreldre eller barn oppleves vanskelig. De har lang erfaring og kan bidra med gode innspill som kan gjøre kommunikasjonen bedre.

**FOR PRIVATE BARNEHAGER KAN SØKNADEN SENDES ELEKTRONISK VIA SIKKER EPOST:** [**https://www.kristiansand.kommune.no/navigasjon/innbyggerdialog-og-frivillighet/edialog/**](https://www.kristiansand.kommune.no/navigasjon/innbyggerdialog-og-frivillighet/edialog/) **(MERK SØKNADEN MED SAKSNR 2023002564)**

**ELLER PR POST TIL**

**OPPVEKST, AVDELING BARNEHAGE, KRISTIANSAND KOMMUNE, POSTBOKS 4, 4685 NODELAND**

**FOR KOMMUNAL BARNEHAGER: N- NOTAT I SAMLESAK 2023002564 Sett Birgitte Spikkeland som mottaker**

Ved spørsmål, bestilling av kulturell brobygger, eller ønske om observasjon eller veiledning, kontakt Birgitte Spikkeland, [birgitte.spikkeland@kristiansand.kommune.no](mailto:birgitte.spikkeland@kristiansand.kommune.no) , tlf 97073084